U-I-171/14
Natisni
Opravilna št.:
U-I-171/14
Datum odločitve:
30. 9. 2014
Objavljeno:
Neobjavljeno | 14. 10. 2014
ECLI:
ECLI:SI:USRS:2014:U.I.171.14
Akt:
Zakon o zaposlovanju in delu tujcev (Uradni list RS, št. 26/11) (ZZDT-1), 1. tč. 4. odst. 55. čl.
Izrek:
Pobuda za začetek postopka za oceno ustavnosti 1. točke četrtega odstavka 55. člena Zakona o zaposlovanju in delu tujcev (Uradni list RS, št. 26/11) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
AS-MACANOVIĆ, gradbeništvo, d. o. o., Ljubljana
Datum vloge:
24. 7. 2014
Vrsta odločitve:
sklep
Vrsta rešitve:
zavrženje
Dokument:
US30505
Dokument v PDF obliki:
U-I-171-14.pdf
138 KB
Prenesite datoteko
U-I-171/14-5
30. 9. 2014
SKLEP
Ustavno sodišče je v postopku za preizkus pobude družbe
AS-MACANOVIČ, gradbeništvo, d. o. o., Ljubljana
,
ki jo zastopa Polonca Jager, odvetnica v Ljubljani, na seji 30. septembra 2014
sklenilo:
Pobuda za začetek postopka za oceno ustavnosti 1. točke četrtega odstavka 55. člena Zakona o zaposlovanju in delu tujcev (Uradni list RS, št. 26/11)
se zavrže.
OBRAZLOŽITEV
1. Pobudnica izpodbija v izreku tega sklepa navedeno določbo Zakona o zaposlovanju in delu tujcev (ZZDT-1), ki določa, da je delodajalcu prepovedano zaposlovanje in delo tujcev in se mu izdaja delovnega dovoljenja zavrne, če mu je bila pravnomočno izrečena kazen globe za prekršek po 70., 71., 77. ali 78. členu tega zakona ali za prekršek zaposlovanja na črno v skladu z zakonom, ki ureja preprečevanje dela in zaposlovanja na črno, tri leta od pravnomočnosti odločbe. Zatrjuje neskladje izpodbijane določbe s prvim odstavkom 74. člena Ustave. Navaja, da je Zavod za zaposlovanje (v nadaljevanju Zavod) 1. 7. 2014 njen zahtevek za izdajo delovnega dovoljenja za zaposlitev tujca zavrnil. Razlog za zavrnitev zahtevka naj bi bil plačilni nalog št. PN 710-1312/2014-1 z dne 27. 5. 2014, s katerim ji je bila izrečena globa za prekršek zaposlovanja na črno, zoper katerega pa ni vložila zahteve za sodno varstvo. Zoper odločitev Zavoda je vložila pritožbo na Ministrstvo za delo, družino, socialne zadeve in enake možnosti (v nadaljevanju Ministrstvo), ki o njej še ni odločalo.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. Zoper odločitev Zavoda, če bo Ministrstvo zavrnilo njeno pritožbo, bo lahko pobudnica začela upravni spor (prvi odstavek 2. člena Zakona o upravnem sporu (Uradni list RS, št. 105/06, 62/10 in 109/12 – ZUS-1). V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik